Sveriges tradisjonelt største sentere for skihopping er Falun, Örnsköldsvik og Sollefteå. I Falun ble VM arrangert i 1954, 1974, 1993 og 2015. Falun har også vært hovedarrangørsted for Svenska Skidspelen siden 1959. K120-bakken på Lugnet i Falun er Sveriges største hoppbakke. Den ble åpnet i 1973 og ble brukt under VM i 1974 og 1993, men hadde ikke internasjonale renn mellom 2002 og 2014. Faluns gamle hoppbakke, Källviksbacken, ble brukt under VM i 1954.